போன்சி திட்டம் முதலீடு செய்ய வருபர்களிடம் பணத்தை வாங்கி, அதில் ஒரு பகுதியை இதற்கு முன்னால் முதலீடு செய்தவர்களுக்குக் கொடுக்கும் ஒரு "ஏமாற்று" திட்டமாகும். பிரமிட் திட்டம் (Pyramid scheme) என்பது ஒருவரைத் திட்டத்தில் சேர்த்து, பின் அவரை மற்றவர்களைச் சேர்க்க சொல்வது ஆகும். சேர்ந்த ஒவ்வொருவரும் மற்றவர்களைச் சேர்க்க சொல்ல வேண்டும். இதுவும் ஒரு "ஏமாற்று" திட்டமாகும்.
பிட்காயின் ஒரு போன்சி திட்டத்தைப் போன்றது என்று பல பொருளாதார வல்லுநர்கள் , நடுவண் வங்கிகள் (Central Banks) செய்தித்தாள் ஆசிரியர்கள் கூறினர். எரிக் போஸ்னர் (Eric Posner) என்னும் பொருளாதார பேராசிரியர் (சிகாகோ பல்கலைக் கழகம்) "பிட்காயின் ஒரு கூட்டு மாயை," என்று கூறினார். எனினும், இது ஒரு போன்சி திட்டம் இல்லை என உலக வங்கி, சூலை 2014-இல் கூறியது. "பிட்காயினில் ஆதாயம் கிடைக்கும் என்ற உறுதி எதுவும் பேசப் படுவதில்லை. எனவே, இது ஒரு பிரமிட் திட்டமாகாது," என்று சூன் 2014-இல் சுவிஸ் அரசு கவுன்சில் (Federal Council - Switzerland) கூறிவிட்டது. எனினும் 2017-இல் பெரும் பணக்காரரான ஓவர்ட் மார்க்ஸ் (Howard Marks - investor) பிட்காயின் என்பது ஒரு பிரமிட் திட்டம்தான் என்று கூறினார்.

ஆரம்ப கட்டம்
பிட்காயின் - போன்சி , பிரமிட் திட்டங்கள் (Ponzi and Pyramid schemes)
பண நிறுவனங்கள் (Financial institutions)
வரலாறு